
Művészkönyvek mint designtárgyak

Kulcsszavak: művészkönyv; designtárgy; posztdigitális; definíció; kortárs
A dolgozat hipotézise, hogy átalakult a művészkönyv fogalma, mivel megjelentek olyan művészkönyvek, amelyek designtárgyként is értelmezhetőek. A kutatás vizsgálja, hogyan lépnek ki a megszokott keretekből a művészkönyvek területén megfigyelhető legfrissebb tendenciák, másfelől keresi, milyen elemzési rendszer segítené a művészkönyveket érintő változás megértését. Valamennyi művészkönyv-értelmezést bemutat a szöveg a társfogalmak – könyvművészet, könyvtárgy, műtárgy – kontextusában, majd a designtárgy fogalmának vonatkozásában. A tanulmány elfogad egy kortárs művészkönyv megközelítést, mellyel egyidejűleg röviden tárgyalja a posztdigitális időszak jellemzőit, illetve felállít egy hálózatot a művészkönyvek és a társfogalmak területén. A dolgozat a változás szemléltetésére létrehozott szempont-rendszer szerint két példa elemzését ismerteti, amelyből egy klasszikus művészkönyvnek tekinthető, egy pedig kortárs művészkönyv. A kutatás érintőlegesen vizsgálja a vizuális művészet és az alkalmazott design kapcsolatát, valamint a művészet és a tömegkereskedelem viszonyát.



